SK Úradný vestník Európskej únie C 25/18

Uverejnenie žiadosti podľa článku 50 ods. 2 písm. a) nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny

(2015/C 25/08)

Týmto uverejnením sa poskytuje právo vzniesť námietku proti žiadosti podľa článku 51 nariadenia Európskeho parlamentu a Rady (EÚ) č. 1151/2012 (1).

JEDNOTNÝ DOKUMENT

„ARROZ CAROLINO DO BAIXO MONDEGO“

EÚ č.: PT-PGI-0005-0966-21.2.2012

CHZO ( ) CHOP ( X )

1. Názov

„Arroz Carolino do Baixo Mondego“

2. Členský štát alebo tretia krajina

Portugalsko

3. Opis poľnohospodárskeho výrobku alebo potraviny

3.1. Druh výrobku

Trieda 1.6. Ovocie, zelenina a obilniny v pôvodnom stave alebo spracované

3.2. Opis výrobku, na ktorý sa vzťahuje názov uvedený v bode 1

„Arroz Carolino do Baixo Mondego“ je lúpané zrno rôznych odrôd (napr. Ariete, Eurosis, Augusto, Vasco a Luna) poddruhu Japonica druhu Oryza sativa L. (ryža siata), ktorá pod vplyvom pestovania v oblasti Baixo Mondego po lúpaní a bielení vykazuje obsah vlhkosti maximálne 13 %, ako aj tieto charakteristické vlastnosti:

Vlastnosti podmienené odrodou surového, bieleného zrna

Na základe biometrie sa ryža „Arroz Carolino do Baixo Mondego“ zaraďuje do kategórie dlhozrnná ryža typu „A“. Zrná sú biele, ich vzhľad je sklovitý, kryštalický.

Chemické vlastnosti surového zrna

Parametre Minimálne hodnoty Maximálne hodnoty Viditeľná amylóza (% sušiny) 17,5 22,5 Bielkoviny (% sušiny) 6,1 7,2 Tuky (% sušiny) 0,54 0,95 Celkový popol (% sušiny) 0,30 0,45

Fyzické vlastnosti

Parametre Minimálne hodnoty Maximálne hodnoty Celé zrná (%) 60 68

Reologické vlastnosti

Parametre Minimálne hodnoty Maximálne hodnoty Viskozita (cP) 2 900 3 700 Retrogradácia (cP) 50 500

Varné vlastnosti

Parametre Minimálne hodnoty Maximálne hodnoty Pevnosť (Kg/cm2) 0,9 1,2 Čas varu (minúty) 10 12 Množstvo absorbovanej vody (%) 13 20 Zvýšenie objemu (násobok) 2,09 2,49 Dezintegrácia (%) 1 2

3.3. Krmivo (len pri výrobkoch živočíšneho pôvodu)

—

3.4. Špecifické kroky výroby, ktoré sa musia uskutočniť vo vymedzenej zemepisnej oblasti

„Arroz Carolino do Baixo Mondego“ sa od zasiatia zrna po zber vyrába vo zemepisnej oblasti vymedzenej v bode 4.

3.5. Špecifické pravidlá krájania, strúhania, balenia atď. výrobku, na ktorý sa zaregistrovaný názov vzťahuje

—

3.6. Špecifické pravidlá označovania výrobku, na ktorý sa zaregistrovaný názov vzťahuje

Na označení sa musí uvádzať:

názov a certifikačná značka kontrolného a certifikačného orgánu, ako aj sériové číslo;

znázornené logo ryže „Arroz Carolino do Baixo Mondego“:

4. Stručné vymedzenie zemepisnej oblasti

Zemepisná oblasť výroby „Arroz Carolino do Baixo Mondego“ zahŕňa obce: Ançã v okrese Cantanhede; Ameal, Antuzede, Arzila, Ribeira de Frades, São João do Campo, S. Martinho do Bispo a Taveirov okrese Coimbra; Anobra v okrese Condeixa-a-Nova; Alqueidão, Lavos, Paião, Borda do Campo, Maiorca, Ferreira-a-Nova, Santana a Vila Verde v okrese Figueira da Foz; Tentúgal, Meãs do Campo, Carapinheira, Montemor-o-Velho, Gatões, Abrunheira, Liceia, Verride, Ereira, Vila Nova da Barca, Pereira a Santo Varãov v okrese Montemor-o-Velho; Louriçal v okrese Pombal; Alfarelos, Brunhós, Gesteira, Granja do Ulmeiro, Samuel, Soure, Vila Nova de Anços a Vinha da Rainha v okrese Soure.

5. Súvislosť so zemepisnou oblasťou

Špecifickosť zemepisnej oblasti

Z hľadiska podnebia sa zemepisná poloha oblasti Baixo Mondego odlišuje od všetkých ostatných regiónov pestovania ryže, predovšetkým údolia riek Sado a Tejo. Počas celého cyklu pestovania ryže, a najmä vo fáze od tvorby až po dozrievanie alebo zber zŕn, sa oblasť Baixo Mondego odlišuje od ostatných oblastí v týchto aspektoch: 1. menší počet hodín denného svetla (1 627 hodín svetla počas celého pestovateľského cyklu, z čoho je približne 500 hodín sústredených na obdobie od tvorby po dozretie zrna), 2. miernejšie priemerné teploty, menší teplotný rozsah, vysoká relatívna vlhkosť vzduchu, 3. nižšia celková intenzita slnečného žiarenia (približne 29 Kcal//cm2 počas mesiacov august a september).

Špecifickosť výrobku

Nízke teploty a slabá intenzita slnečného svitu počas obdobia pred zberom alebo dozretím úrody sú hlavnými agro-environmentálnymi aspektmi, ktoré sa podpisujú na pomalom dozrievaní ryže, a teda aj na jej odlišnom chemickom zložení.

„Arroz Carolino do Baixo Mondego“ sa odlišuje svojou pomalou a osobitnou fázou dozrievania v dôsledku menšej intenzity slnečného žiarenia v tejto fáze, čo znamená, že dozrievanie trvá dlhšie, pričom má ale rovnomernejší priebeh.

Ide dlhozrnnú ryžu typu A s homogénnou biometriou a farbou, priemernou hladinou amylózy (17,5 % až 22,5 % sušiny), krátkym časom varu (10 – 12 minút), priemernou textúrou (0,9 – 1,2 kg/cm2) a stabilitou vzhľadom na retrogradáciu.

Z analýzy údajov rovnakých odrôd vyplynulo, že úroveň amylózy bola v prípade vzoriek zo zemepisnej oblasti Baixo Mondego o 2 % vyššia a že ich viskozita a chuťové vlastnosti (arómy a chuti) sú faktory, ktorými sa táto ryža odlišuje od ryže pestovanej v ostatných pestovateľských oblastiach. Vyznačuje sa veľmi čistou a homogénnou farbou.

Tieto osobitné črty spojené s pestovaním ryže v oblasti Baixo Mondego vyplývajú z uvedených agro-ekologických faktorov a prejavujú sa pomalým dozrievaním zrna na ryžových poliach, vďaka ktorému „Arroz Carolino do Baixo Mondego“ získava svoje kulinárske vlastnosti.

Panel degustátorov vykonal chuťový test zŕn ryže „Arroz Carolino do Baixo Mondego“ uvarených vo vode a opísal túto ryžu ako voľné, krémové, jemné zrná s typickým hladkým a olejnatým povrchom, ktorý sa prejavuje výraznejšie než pri bežnej ryži „Carolino“.

Príčinná súvislosť medzi zemepisnou oblasťou a akosťou alebo typickou vlastnosťou výrobku (CHOP), alebo špecifickou akosťou, povesťou alebo inou typickou vlastnosťou výrobku (CHZO)

Podnebné podmienky v oblasti Baixo Mondego sú rozhodujúcim faktorom pomalšieho vytvárania zŕn „Arroz Carolino do Baixo Mondego“ a ich dozrievania, výsledkom ktorých sú fyziologické mechanizmy ovplyvňujúce kvalitu ryže, konkrétne:

— tendenčne vyššie hladiny amylózy,

— vyšší percentuálny podiel celých zŕn v dôsledku menšieho výskytu prípadov prasknutia na konci cyklu rastu alebo vo fáze dozrievania zŕn.

Odkaz na uverejnenie špecifikácie

(článok 6 ods. 1 druhý pododsek tohto nariadenia)

http://www.dgadr.mamaot.pt/images/docs/val/dop_igp_etg/Valor/CE_Arroz_Carolino_B.Mondego.pdf

(1) Ú. v. EÚ L 343, 14.12.2012, s. 1.